28-årig mand stukket ned på asylcenter i Brovst

Under noget tumult lørdag aften på asylcentret på Vestkystvejen i Brovst, blev en 28-årig mandlig asylansøger fra Syrien stukket med kniv i den ene skulder. Kraftigt blødende blev han bragt til sygehuset, oplyser Poul Badsberg, der er vagtchef hos Nordjyllands Politi. - Selv om det har været svært at afhøre de, der overværede knivstikkeriet, så har vi en formodning om hvem gerningsmanden er, men han er stadig på fri fod, og bor ikke på asylcentret, siger vagtchefen. Knivofferet er udenfor livsfare.